ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id id ms ms ms id id id id ms ms id id id id id ms ms id id id ms id eo id eo id ms sl ms ms id fi it fr ms it fr en id id ms id id id id id ms id ms ms ms ms ms id id id id id ms id id id ms id ms id id ms id id id id id hy hy hy ms ms en en en en en id id ms id id en id id jv ms id id it es id id en id ms ms ms ms ms ms
Air Mani Wanita, Apa Perbezaan @ Persamaan Dengan Air Mani Lelaki?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Keluar Cecair Semasa Faraj Terangsang? Ini 2 Jenis Air Mani Wanita!
Ditulis oleh Nisreen Nadiah Disemak pada 4 hari lalu
Disemak secara perubatan oleh Dr. Joseph Tan
Air mani wanita? Kedengaran aneh bukan? Air mani lebih sinonim dengan kaum Adam, jadi adakah golongan wanita juga mengeluarkan ‘air’ ini?
Untuk makluman, air mani adalah sejenis cecair likat yang mengandungi sperma dan ia tidak dihasilkan oleh wanita.
Pun begitu, kedua-dua jantina baik perempuan dan lelaki boleh menghasilkan lendiran daripada kemaluan, yang turut disebut sebagai air mazi.
Justeru, air mani wanita seperti apa? Cecair yang keluar daripada faraj ini boleh dianggap sebagai ejakulasi wanita, yang terjadi ketika uretra mengeluarkan cecair saat bersenggama.
Ia boleh berlaku apabila seseorang wanita terangsang secara seksual, tetapi ia tidak semestinya berkaitan dengan orgasma.
Ingin tahu tentang air mani wanita dengan lebih lanjut? Jom baca!
Untuk mendapatkan lebih banyak info tentang Kesihatan Wanita, sila dapatkan di sini.
‘Air mani wanita’ seperti apa?
Tolak tepi apa yang pernah anda dengar berkaitan ejakulasi. Tahukah anda, kalian sebenarnya tidak memerlukan zakar untuk berejakulasi? Ya, benar!
Malah, anda hanya memerlukan uretra! Uretra adalah tiub yang membolehkan air kencing keluar daripada badan.
Ejakulasi berlaku apabila cecair- tidak semestinya air kencing dikeluarkan daripada bukaan uretra semasa rangsangan seksual atau orgasma.
Perlu anda tahu, ia berbeza dengan cairan serviks yang bertindak untuk melincirkan faraj semasa terangsang.
Terdapat 2 jenis ejakulasi wanita:
Cecair squirting: Cecair ini biasanya tidak berwarna dan tidak berbau, dan ia berlaku dalam jumlah yang banyak.
Cecair ejakulasi: Jenis ini lebih menyerupai air mani lelaki. Ia biasanya bertekstur tebal dan kelihatan seperti susu.
Analisis telah menunjukkan, cecair tersebut mengandungi prostatic acid phosphatase (PSA).
PSA adalah enzim yang terdapat dalam air mani lelaki yang membantu pergerakan sperma.
Selain itu, ejakulasi wanita biasanya mengandungi fruktosa, merupakan sejenis bentuk gula.
Fruktosa juga terdapat pada air mani lelaki di mana ia berfungsi sebagai sumber tenaga sperma.
Pakar percaya bahawa PSA dan fruktosa yang terdapat di dalam cecair berasal dari kelenjar Skene.
Nama lain untuk kelenjar ini termasuk kelenjar paraurethral, ​​saluran Garter, dan prostat wanita.
Kelenjar Skene terletak di bahagian depan, di dalam dinding faraj berhampiran G-spot.
Para penyelidik juga percaya bahawa rangsangan menyebabkan kelenjar ini menghasilkan PSA dan fruktosa, yang kemudiannya akan keluar melalui uretra.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Ejakulasi wanita, biasa ke berlaku?
Ternyata ia kerap berlaku! Walaupun jumlah yang tepat masih sukar ditentukan, namun kajian dan tinjauan kecil telah membantu para penyelidik memahami akan kepelbagaian ejakulasi wanita.
Dalam sampel sukarelawan yang lebih berusia iaitu seramai 233 peserta, kira-kira 126 orang (54%) mengatakan bahawa mereka mengalami ejakulasi sekurang-kurangnya sekali.
Kira-kira 33 orang pula (14%) menyatakan, mereka mengalami ejakulasi dengan kesemua atau kebanyakan orgasma.
Kajian rentas terbaharu mengenai ejakulasi perempuan mengikuti pengalaman wanita berusia 18 ke 39 tahun dari tahun 2012 hingga 2016.
Para penyelidik membuat kesimpulan bahawa 69.23% peserta mengalami ejakulasi semasa orgasma!
Persoalan seterusnya yang mungkin terlintas di fikiran anda, apa rasanya?
Pengalaman dan sensasi ejakulasi wanita adalah berbeza bagi setiap wanita…
Bagi sesetengah orang, rasanya tidak begitu berbeza daripada orgasma yang berlaku tanpa ejakulasi.
Yang lain pula menggambarkan peningkatan sensasi kehangatan dan getaran di antara paha mereka.
Ya, walaupun ejakulasi dikatakan kerap berlaku dengan orgasma, sesetengah penyelidik percaya ia boleh berlaku di luar orgasma melalui rangsangan G-spot.
Tahap ghairah anda dan kedudukan atau teknik juga boleh memainkan peranan dengan kadar intensitinya.
Wujudkah sebarang manfaat kesihatan?
Tiada bukti yang menunjukkan ejakulasi wanita atau air mani wanita mempunyai manfaat kesihatan.
Walau bagaimanapun, penyelidikan mendapati aktiviti seks itu sendiri menawarkan beberapa faedah.
Semasa orgasma, tubuh melepaskan hormon penghilang rasa sakit yang dapat membantu dengan masalah sakit belakang, kaki, kepala, dan bahkan, kekejangan haid!
Sejurus selepas klimaks, tubuh melepaskan pula hormon yang dapat membantu anda tidur dengan nyenyak. Hormon ini merangkumi prolaktin dan oksitosin.
Antara manfaat kesihatan lain merangkumi:
Meningkatkan sistem ketahanan badan
Melindungi daripada risiko penyakit jantung
Kaitan ejakulasi dengan kitaran haid & kehamilan
Untuk kitaran, masih tidak jelas apa kaitannya dengan ejakulasi wanita.
Sebilangan wanita mengatakan, mereka lebih cenderung mengalami ejakulasi setelah ovulasi dan sebelum haid, manakala yang lain pula tidak mempunyai kaitan sebegitu.
Justeru, lebih banyak kajian diperlukan untuk mengesahkan atau membantah perkaitan ini.
Di samping itu, beberapa saintis turut percaya bahawa ejakulasi wanita memainkan peranan dalam kehamilan.
Mereka menganggap cecair yang mengandungi PSA dan fruktosa ini membantu perjalanan sperma ke arah telur yang tidak disenyawakan.
Namun, terdapat pihak lain mempertikaikan teori ini. Mereka berpendapat bahawa ejakulasi atau air mani wanita sering kali mengandungi air kencing, yang dapat membunuh sperma.
Mereka turut menyatakan, tidak mudah untuk cairan bergerak daripada uretra ke faraj, di mana ia diperlukan untuk mewujudkan kehamilan.
Air mani wanita adalah normal, bahkan ia turut disokong oleh kajian sains!
Walaupun para saintis masih tidak dapat memahami sepenuhnya tujuan biologi ejakulasi wanita atau bagaimana ia berfungsi, namun kehadirannya mampu membawa kepuasan dalam kehidupan seksual anda!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Female ejaculation. http://www.soc.ucsb.edu/sexinfo/article/female-ejaculation. Accessed May 7, 2021
Subjective reports of female orgasmic expulsion of fluid. https://www.ncbi.nlm.nih.gov/pubmed/6546788. Accessed May 7, 2021
Do women ejaculate. https://www.issm.info/sexual-health-qa/do-women-ejaculate/. Accessed May 7, 2021
Women experiences of female ejaculation. http://www.academia.edu/30901795/Womens_Experiences_of_Female_Ejaculation. Accessed May 7, 2021
Health benefits good sex life. https://familydoctor.org/health-benefits-good-sex-life/. Accessed May 7, 2021
Suami, G-Spot Dan Klitoris Wanita Itu TIDAK Sama Ya! Apa Dia Perbezaannya?
Bukan Lelaki Saja, Wanita Juga Boleh Alami Masalah Orgasma Pramatang!
Ditulis oleh Nisreen Nadiah Disemak pada 4 hari lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.